CELEX: 62016TA0855
Language: hu
Date: 2018-03-07 00:00:00
Title: T-855/16. sz. ügy: A Törvényszék 2018. március 7-i ítélete – Fertisac kontra ECHA („REACH — Valamely anyag regisztrálását terhelő díj — A kkv-k számára biztosított kedvezmény — A vállalkozás méretére vonatkozó nyilatkozat ECHA általi ellenőrzése — Igazgatási díjat kiszabó határozat — 2003/361/EK ajánlás — A pénzügyi felső határok túllépése — A »kapcsolt vállalkozás« fogalma”)

23.4.2018   
            
            
               HU
            
            
               Az Európai Unió Hivatalos Lapja
            
            
               C 142/48
            
         A Törvényszék 2018. március 7-i ítélete – Fertisac kontra ECHA
   (T-855/16. sz. ügy) (1)
   
   ((„REACH - Valamely anyag regisztrálását terhelő díj - A kkv-k számára biztosított kedvezmény - A vállalkozás méretére vonatkozó nyilatkozat ECHA általi ellenőrzése - Igazgatási díjat kiszabó határozat - 2003/361/EK ajánlás - A pénzügyi felső határok túllépése - A »kapcsolt vállalkozás« fogalma”))
   (2018/C 142/63)
   Az eljárás nyelve: spanyol
   
      Felek
   
   
      Felperes: Fertisac, SL (Atarfe, Spanyolország) (képviselő: J. Gomez Rodriguez ügyvéd)
   
      Alperes: Európai Vegyianyag-ügynökség (ECHA) (képviselők: E. Maurage, J.-P. Trnka és M. Heikkilä meghatalmazottak, segítőjük: C. Garcia Molyneux és L. Tosoni ügyvédek)
   
      Az ügy tárgya
   
   Az ECHA 2016. november 15-i SME(2016) 5150. sz. azon határozatának a megsemmisítése iránt, amely megállapítja, hogy a felperes nem tesz eleget a középvállalkozások számára biztosított díjkedvezményben való részesülés feltételeinek és a felperesre igazgatási díjat szab ki, valamint az ECHA által kiállított és az SME(2016) 5150. sz. határozathoz csatolt, 10060160. és 10060161. sz. számláknak a megsemmisítése iránt az EUMSZ 263. cikk alapján benyújtott kérelem.
   
      Az ítélet rendelkező része
   
   
               1)
            
            
               A Törvényszék a keresetet elutasítja.
            
         
               2)
            
            
               A Törvényszék a Fertisac, SL-t kötelezi a költségek viselésére, ideértve az ideiglenes intézkedés iránti eljárás költségeit is.
            
         
      (1)  HL C 30., 2017.1.30.